《送汤义仍授南太常》
明代·游朴

金陵亦是汉西京，君去应专作者名。长信旧传司马赋，奉常新拜叔孙生。

三山落日移吟舫，六代流风入醉觥。惆怅同心不同往，暮云空傍大江横。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。